recursal/SuperWikiNEXT-32B huggingface dataset:
پروفیسر مسز ضیا علی ممتاز ماہرِ تعلیم، سماجی کارکن، استاد اور دانشور تھیں۔

ابتدائی زندگی
-------------

پروفیسر مسز ضیا علی آگرہ، برطانوی ہند میں 26 مئ 1936 میں پیدا ہوئیں۔ ان کے والد خان بہادر سید ظہیر الحسن رضوی محکمہ پولیس میں سپریٹنڈنٹ تھے۔ وہ ابھی ایک سال کی بھی نہیں ہوئی تھیں کہ والد وفات پا گئے۔ زندگی کی اس آزمائش کو حوصلے سے برداشت کرتے ہوئے تعلیمی سفر شروع کیا اور ابتدائی تعلیم سینٹ اینتھونی کانونٹ اسکول آگرہ سے مکمل کرنے کے بعد جب اپنے خانوادے کے ہمراہ پاکستان ہجرت کر کے آئیں تو 1956 میں کنیرڈز کالج لاہور سے گریجویشن کی۔ اس کے بعد 1958 میں گورنمنٹ کالج لاہور سے باٹنی میں ایم ایس سی کی ڈگری حاصل کی۔ 1959 میں انہیں ہارورڈ یونیورسٹی امریکا سے پی ایچ ڈی کے لیے سکالر شپ اور داخلے کی پیش کش ہوئی۔ لیکن انہوں نے اپنی گھریلوحالات اور ذمہ داریوں کے باعث اس موقع کو جانے دیا۔ اسی دوران انکی ان کی شادی رفعت حسین صاحب سے ہو گئی ۔

کیرئیر کا آغاز
--------------

محترمہ ضیا شادی کے بعد 1960 میں وہ کنیرڈز کالج میں شعبہ تدریس سے منسلک ہوئیں۔ تاہم 1963 میں کراچی منتقل ہونے کے بعد وہاں پی ای سی ایچ کالج برائے خواتین، کراچی میں استاد مقرر ہوئیں اور 33 سال تک درس و تدریس سے منسلک رہنے کے بعد 1996 میں پروفیسر کے عہدے سے سبکدوش ہوئیں۔

سماجی خدمات بحیثیت سوشل ورکر
----------------------------

مسز ضیاعلی نے ریٹائرمنٹ کے بعداپنی باقی ماندہ زندگی ایک سوشل ورکر کی حیثیت سے گزاری ۔2004 میں وہ بزمِ آمنہ ٹرسٹ کی صدر ہوئیں۔ جو ایک بہت فعال غیر سرکاری فلاحی تنظیم ہے۔ پروفیسر ضیا علی نے آمنہ پبلک اسکول، کراچی۔ اور آمنہ میڈیکل سنٹر اورنگی ٹاؤن، کراچی کو قائم کرنے میں بہت فعال کردار ادا کیا۔ اس وقت آمنہ پبلک اسکول جدید سہولتوں سے مزین بہت ہی منظم اسکول ہے  آمنہ ٹرسٹ کے تحت فیملی پلاننگ سروس کے لیے نو کمروں پر مشتمل آمنہ میڈیکل سنٹر بھی قائم کیا گیا ہے ۔

وفات
----

پروفیسر ضیا علی 2 جنوری 2010 کو مانچسٹر، انگلینڈ میں 74 سال کی عمر میں وفات پا گئیں۔ ان کے پسماندگان میں ایک شوہر اور تین بیٹے ہیں ۔

حوالہ جات
---------

1. ↑  A legacy of excellence - DAWN.COM
2. ↑  Amina Public School Orangi Town in acquiring Jacob Math Physics Computer English - Karachi - Education Jobs - Teaching Jobs - Librarian Jobs[*مردہ ربط*]
3. ↑  Anima Academy[*مردہ ربط*]
**اپاکرفا** یا **ایپوکریفا** (انگریزی: Apocrypha، یونانی:ἀπόκρυφος) ان مذہبی متون کو کہا جاتا ہے، جو مستند حوالہ نہیں رکھتے اور بنیادی مذہبی کتاب کا درجہ اس وجہ سے حاصل نہیں کر پاتے۔

اشتقاق
------

اس لفظ کی اصل قرون وسطی کی لاطینی زبان کا ایک اسم صفت اپوکریفس (apocryphus) ہے، جس کے معنی خفیہ، چھپی ہوئی چیز یا غیر مستند، غیر مصدقہ کے ہیں۔ یونانی زبان کے اسم صفت اپوکریفس (ἀπόκρυφος) یعنی گمنام، چھپی ہوئی یا غیر واضح سے فعل اپوکریپتیں (ἀποκρύπτειν) بنا ہے جس کے معنی دور چھپانا کے ہیں۔

استعمال
-------

 تفصیلی مضمون کے لیے **بائبلی اپاکرفا** ملاحظہ کریں۔
اس لفظ کا عام طور پر استعمال مسیحی مذہبی تناظر میں ان کتب کے لیے کرتے ہیں، جن کو پروٹسٹنٹ نسخہ بائبل میں شامل نہیں کرتے۔ اور ان کتب کے لیے بھی جنہیں بعض دیگر مسیحی اور یہودی فرقے الہامی مانتے ہیں۔ یہ وہ کتب ہیں جن پر شروع میں ہی اختلاف پایا جاتا تھا کہ یہ الہامی ہیں یا نہیں، بعد میں جب عہد نامہ کی کتب فہرست مسلمہ پیش کی گئی تو۔ تو اس میں کچھ کتب کو اپا کرفا قرار دے کر قبول نہیں کیا گيا۔ تاہم رومی کلیسیا نے 1563ء میں کونسل آف ٹرینٹ کے فیصلے سے انھیں بائبل میں شامل کر لیا۔ مگر پروٹسٹنٹ نے اسے قبول نا کیا۔ لیکن کاتھولک کلیسیا ان سے عقاہد کو ثبوت کے لیے سند نہیں بناتے۔

مزید دیکھیے
-----------

* بائبلی اپاکرفا

حوالہ جات
---------

1. ↑  Apocrypha – Definition and More from the Free Merriam-Webster Dictionary
2. ↑  قاموس الکتاب، ایف ایس، خیراللہ (مسیحی)، پاکستان بائبل سوسائٹی، لاہور۔ صفحہ 18
**شیو دیال باتش** (انگریزی: Shiv Dayal Batish) (ولادت: 14 دسمبر 1914ء - وفات: 29 جولائی 2006ء) ہندوستانی نغمہ ساز، گلو کار، موسیقی ہدایت کار تھے جو بھارت کے شہر پٹیالہ میں ایک برہمن گھرانے میں میں پیدا ہوئے تھے۔ ان کی وفات ریاستہائے متحدہ امریکہ کے سانتا کروزمیں ہوئی جہاں وہ 1970ء سے رہ رہے تھے۔ **ایس ڈی باتیش** کے نام سے جانے جاتے ہیں۔

پیشہ وارانہ زندگی
-----------------

شیو بالی ووڈ موسیقی کے کمپوزر ہدایت کار، گلوکار اور موسیقی کمپوزر تھے۔ انہوں نے اپنا پہلا ریڈیو پروگرام 1936ء میں آل انڈیا ریڈیو، دہلی کے اسٹوڈیو سے نشر کیا۔ انہوں نے بالی ووڈ کی متعدد ابتدائی فلموں جیسے بے تاب، بہو بیٹی، طوفان، ہرجیت، ٹیپو سلطان، ہم بھی کچھ کم نہیں، امر کیرتن، اور *ظالم تیرا جواب نہیں* کے لئے موسیقی بنائی ہے۔

شیو 1964ء میں برطانیہ چلے گئے۔ والڈ، کارڈف میں ایک میلے میں کھیلتے ہوئے انہوں نے لارڈ فینر بروک وے کو متاثر کیا، جس نے اس کے بعد برطانیہ میں ہجرت کرنے میں ان کی مدد کی۔

انہوں نے بی بی سی کے لئے متعدد گانے ریکارڈ کیے جہاں وہ باقاعدہ ریڈیو اور ٹیلی ویژن فنکار بن گئے۔ انہوں نے موسیقی تیار کیا، اور تھیم نغمے "نئی زندگی نیا جیون" گایا، یہ گانا بی بی سی کے ٹیلی ویژن شو اپنا ہی گھر سمجھئے کا تھیم نغمہ تھا۔ انھیں یہ اعزاز حاصل تھا کہ برطانیہ میں جب ایشیائی پروگراموں کا آغاز 1965ء میں ہوا تو وہ پہلے موسیقار کے لئے نامزد ہوئے۔

بیرونی روابط
------------

* S D Batish - Personal Website Link
* Batish on India's SaReGaMa Label of HMV

حوالہ جات
---------

1. ↑  ربط : انٹرنیٹ مووی ڈیٹابیس آئی ڈی   — اخذ شدہ بتاریخ: 2 اگست 2019
2. 1 2  Ken Hunt, "S.D. Batish – Musician on the Beatles' 'Help!'" آرکائیو شدہ (Date missing) بذریعہ independent.co.uk (Error: unknown archive URL), *The Independent*, 16 August 2006 (retrieved 23 April 2017).
3. ↑  S. D. Batish
4. ↑  S D Batish – The Singer.
5. ↑  Article reference on S. D. Batish
6. ↑  S. D. Batish Biography, All Music Guide by Jason Ankeny
دسمبر تا جنوری درجہ حرارت کم ہو تا ہے اور کورا بھی پڑتا ہے اسلئے ان مہینوں میں موسم گرما کی اگیتی سبزیاں کھیت میں اگانا نا ممکن نہیں ہے۔ موسم گرما کی سبزیات کو کاشت اور بھر پور پیداوار کیلئے متعدل موسم (درجہ حرارت اور نمی ) کے علاوہ ایسا سازگار ماحول چاہیے جس میں رس چوسنے والے کیڑوں کا حملہ کم سے کم ہو۔ 

موسم گرما کی سبزیوں کی اگیتی دستیابی اور زیا دہ پیداوار کے حصول کیلئے ٹنل کاشت کے طریقے کو رواج دیا گیا ہے۔ ٹنل کو شدید سردی کے موسم میں پلاسٹک شیٹ سے ڈھانپ دیا جا تاہے لہٰذا اس کے اندر کا درجہ حرارت مناسب رہتا ہے اس لیے شدید سردی اور کورے کے با وجود ٹنل کے اندر پودوں کی برھوتری جا ری رہتی ہے ۔

موسم گر ما کی سبزیوں کو مزید اگیتا یعنی موسم گر ما اور خزاں میں کاشت کرنا مقصود ہو تو انہیں انسیکٹ نیٹ یا باریک کپڑے سے ڈھانپی گئی ٹنل کے اندر کاشت کیا جا سکتا ہے۔ ٹنل کاشت سے نہ صرف اگیتی سبزیوں کا حصول ممکن ہے بلکہ ٹنل میں کاشت کر دہ سبزیات کی فی ایکڑ پیداوار بھی عام فصل سے زیا دہ ہو تی ہے۔ جس کی وجہ سے سبزیات کی نہ صرف دستیابی کا دورانیہ بڑھ جاتا ہے بلکہ روزگار اور کاشتکار کی آمدن میں اضافہ بھی ممکن ہوتا ہے۔

اس طریقے سے موسم گرما کی مندرجہ ذیل سبزیاں کامیابی کے ساتھ اگا ئی جا سکتی ہیں:

گھیا کدو ، چپن کدو ، بھنڈی ، گھیا توری ، بینگن ، ٹماٹر ، سبز مرچ ، شملہ مرچ ، تربوز وغیرہ

**ٹنل کی اقسام**

#### بانسوں کی ٹنل

یہ ٹنل بلحاظ قیمت کا فی سستی پڑتی ہے لیکن دیر پا نہیں ہوتی ۔ اس کی ساخت میں کچھ ترمیم کی جا سکتی ہے۔ جو بانس زمین میں گاڑے جا تے ہیں ان کی جگہ سفیدہ کی لکڑی استعمال کی جا سکتی ہے۔ یہ ٹنل زیا دہ سے زیا دہ تین سال تک کار آمد رہتی ہے ۔اینگل آئرن یا جستی پائپوں کی مدد سے بنا ئی جا تی ہے۔ اس کی قیمت زیا دہ اور عمر 15تا 20 سال ہو تی ہے۔ اس کا خرچ کم کرنے کیلئے ترمیم کی جا سکتی ہے۔

#### آئرن ٹنل

  یہ ٹنل ٹی آئرن یا پائپ کی جگہ بانس استعمال کئے جا سکتے ہیں۔ جبکہ ستون والے پائپ کنکریٹ کے سانچے میں گارڈیے جا تے ہیں۔ ایسی ٹنل کو ایک جگہ سے دوسری جگہ منتقل بھی کیا جا سکتا ہے۔

#### پست ٹنل

اس قسم کی تنل کو سریا (پانچ ملی میٹر موٹا) ،باریک بانس یا شہتوت کی ٹہنیوں کو کمان کی شکل میں موڑ کر بنا یا جا سکتا ہے۔ اس مقصد کیلئے دو سے تین میٹر لمبائی کے ٹکرے استعمال کئے جا تے ہیں۔

|  |  |  |
| --- | --- | --- |
| **قسم ٹنل** | **اونچائی** | **موزوں سبزیات** |
| بلند ٹنل | 4 تا 5 میٹر | کھیرا ، ٹماٹر ، گھیا کدو |
| واک ان ٹنل | 2 تا 2۰5 میٹر | شملہ مرچ ، سبز مرچ ، کھیرا ، چپن کدو |
| پست ٹنل | لگ بھگ 1 میٹر | چپن کدو ، کریلہ ، گھیا توری ، حلوہ کدو ، خربوزہ ، تربوز |

بیرونی روابط
------------

|  |  |
| --- | --- |
|  | ویکی اقتباس میں ***ٹنل کاشت*** سے متعلق اقتباسات موجود ہیں۔ |

* فوڈ اینڈ ایگریکلچر آرگنائزیشن
* ریاستہائے متحدہ کا محکمہ زراعت
* زراعت ورلڈ بینک گروپ کا مواد
* "ٹنل کاشت کے متعلق جمع شدہ خبریں اور رسائل"۔ نیو یارک ٹائمز
* ٹنل کاشت collected news and commentary at *دی گارڈین*



1. ↑  "حوالہ نمبر ٢"
2. ↑  "حوالہ نمبر ١"
**محمد ادریس** ( 1936– 28 دسمبر 2023ء) اردو زبان کے ایک کرکٹ کمنٹیٹر تھے جو کرکٹ میچوں کا آنکھوں سے دیکھا احوال اپنے انداز میں بیان کرتے تھے۔ محمد ادریس نے 40 سال تک ٹی وی اور ریڈیو پاکستان پر اردو میں کمنٹری کی ، ادریس کو فیصل آباد پریس کلب سے انکی بہترین کارگردگی کی بنا پر لائف ٹائم ایوارڈ جبکہ انٹرنیشنل اقبال سٹینڈیم میں پریس گیلری کا نام بھی محمد ادریس کے نام پر منسوب کیا گیا تھا۔ محمد ادریس نے جس دور میں کمنٹری کی اس میں عمر قریشی، چشتی مجاہد اور افتخار احمد انگریزی حلقے میں مضبوط گرفت رکھے ہوئے تھے جبکہ اردو کمنٹری میں منیر حسین اور حسن جلیل جیسے مستند کمنٹیٹرز موجود تھے لیکن اس کے باوجود محمد ادریس نے غیر روایتی اور عوامی انداز کے سبب اپنی الگ پہچان کرائی جس پر انہیں سننے والوں کا بھرپور پیار ملا۔

کمنٹری کا منفرد انداز
---------------------

ادریس نے اردو کمنٹری کو روایتی بندشوں سے آزاد کرکے ایک ایسا منفرد انداز بخشا کہ جب بھی وہ کمنٹری کر رہے ہوتے سننے والے ریڈیو سیٹ سے ہٹنے کا تصور نہیں کرتے تھے کیونکہ اس انداز میں انہیں بہترین تفریح ملتی تھی اور وہ یہی سمجھتے تھے کہ وہ اسٹیڈیم میں بیٹھے یہ سب کچھ دیکھ رہے ہیں۔  محمد ادریس کا کمال یہ تھا کہ بھلے ان کی باری نہ ہو‘ جو بھی کمنٹیٹر آن ایئر ہو‘ اگر کوئی ریکارڈ بنے یا ٹوٹے‘ یہ فوراً کمنٹیٹر کو مطلع کر دیتے تھے۔ معروف صحافی خالد حسن کہا کرتے تھے کہ میں ریڈیو کمنٹری سنتا ہی محمد ادریس کی کمنٹری سننے کے لیے ہوں۔ بنگلور میں بھارت کے خلاف ایک میچ میں ہمارے اوپننگ بیٹسمین سعید انور نے خوبصور ت چوکا لگایا۔ اس پر محمد ادریس نے ایک جملے میں یہ تبصرہ کیا۔*اور گیند بائونڈری لائن کے پار۔*

فیصل آباد کے اقبال اسٹیڈیم کی تعمیر میں محمد ادریس مسلسل ارباب حل و عقد سے رابطے میں رہے۔ قذافی سٹیڈیم میں جب ریڈیو اور ٹی وی کے بوتھ تعمیر ہو رہے تھے تو کئی مرتبہ وہ وہاں اجلاسوں میں گئے۔

وفات
----

محمد ادریس 28 دسمبر 2023ء فیصل آباد میں طویل علالت کے بعد 87 سال کی عمر میں انتقال کر گئے۔ انہوں نے سوگواران میں بیوہ ، دو بیٹوں اور دو بیٹیوں کو چھوڑا۔

حوالہ جات
---------

1. ↑
2. ↑
3. ↑
4. ↑
5. ↑
*e*ایسا منفر عدد *a* ہے کہ فنکشن {\displaystyle \ f(x)=a^{x}} (نیلی) کا مشتق (مماسی لکیر کی مائل) نقطہ *x=0* پر *1* کے برابر ہے۔ مقابلہ کے لیے فنکشن 2*x* (نقطہ ... منحنی) اور فنکشن 4*x* (۔ ۔ منحنی) دکھائی گئی ہیں؛ یہ مائل *1* والی سرخ لکیر کے مماسی نہیں۔

| اصطلاح | term |
| --- | --- |
| مائل  مماسی  منحنی  | slope tangent  curve |

ریاضیاتی دائم '**e'** ایسا منفرد حقیقی عدد ہے کہ دالہ *ex* کی قدر اس کے مماسی لکیر کے مائل کے برابر ہو گی، *x* کی تمام اقدار کے لیے۔ جامع طور پر، ایسی واحد فنکشن جن کا مشتق ان کے اپنے برابر ہو، کی ہیئت *Cex* ہو گی، جہاں *C* کوئی دائم ہے۔ اس طرح تعریف شدہ فنکشن کو اَسّی دالہ کہتے ہیں اور اس کی اُلٹ فنکشن کو قدرتی لاگرتھم یا اساس *e* پر لاگرتھم کہتے ہیں۔ عدد *e* کو درج ذیل متوالیہ کی حد کے طور پر بھی یوں تعریف کیا جاتا ہے :

{\displaystyle e=\lim \_{n\to \infty }\left(1+{\frac {1}{n}}\right)^{n}.}
عدد *e* غیر ناطق بلکہ ماروائی ہے اور اس کی قدر 5 اشاریہ جگہ تک یہ ہے :

{\displaystyle e\approx 2.71828}

بیرونی روابط
------------

* Earliest Uses of Symbols for Constants Jan. 13, 2008

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات 



|  |  |
| --- | --- |
|  | ویکی ذخائر پر **E (ریاضیاتی دائم)** سے متعلق سمعی و بصری مواد ملاحظہ کریں۔ |
وویسلاف تانکوسیف اپنی سکار پھونکتے ہوئے۔
**سگار** (انگریزی: Cigar) سے مراد تمباکو کے پتوں کے سوکھے اور کسی تزئینی مرحلوں سے گزرنے والا بنڈل جو مختلف سائزوں اور شکلوں میں دستیاب ہوتا ہے۔ بیسویں صدی سے تقریبًا سبھی سگار تین مختلف اجزا سے بنتے ہیں: فلٹر، بِنْڈر لیف جو فلٹر کو جوڑ کر رکھتا ہے، اور ریپر لیف جو کسی پتے کی سب سے عمدہ کیفیت ہوتی ہے۔ اکثر سگار بینڈ چھپا ہوتا ہے جس کے ساتھ بنانے والے کا لوگو بھی جڑا ہوتا ہے۔ جدید سگار برانڈ دو بینڈوں میں آتے ہیں، خصوصًا کیوبائی سگار بینڈ، جس سے کہ محدود اشاعت Limited Edition (Edición Limitada) کے ساتھ تیاری کا سال بھی چھپا ہوتا ہے۔

تاریخ
-----

  

تاریخی حوالہ جات کے مطابق تمباکو نوشی کا استعمال زمانۂ قدیم سے جاری ہے، میکسیکو سے ملنے والے پتھر کے مجسموں سے معلوم ہوا ہے کہ 900 سال قبل مسیح میں بھی تمباکو استعمال کیا جاتا تھا۔

باقاعدہ طور پر 15 اور 16ویں صدی میں امریکا ہجرت کرنے والے افراد نے تمباکو دریافت کیا جو قدرتی طور پر یہاں کثرت سے اگتا تھا۔ اس دور میں عموماً تمباکو کو چبا کر نشہ کیا جاتا تھا۔ اس کے بعد اسے ہاتھ کے بنے ہوئے سگریٹوں، سگار اور پائپوں یا درختوں کی چھوٹی کھوکلی نالیوں میں بھر کر پیا جانے لگا۔

19 ویں صدی کے اواخر اور 20 ویں صدی کے شروع میں جہاں انسانی زندگی میں بڑے پیمانے پر دیگر تبدیلیاں رونما ہوئیں، وہیں تمباکو یا سگریٹ نوشی بھی ایک وقتی فرحت یا نشے سے اپ گریڈ ہوکر روزمرہ کی زندگی کا حصہ بنتی گئی۔

مزید دیکھیے
-----------

* سگریٹ

حوالہ جات
---------

1. ↑
**میخال ہرتزوگ** (انگریزی: Michal Herzog) (عبرانی: מיכל הרצוג‎

; پیدائش 15 مئی 1961ء) ایک اسرائیلی قانون دان ہے۔ 2021ء سے اسرائیل کے صدر اسحاق ہرتزوگ سے شادی کی، وہ اسرائیل کی موجودہ خاتون اول ہیں۔

ابتدائی زندگی
-------------

میخال افیک قبوص، عین جالوت میں پیدا ہوئی تھی۔
اس کے والدین زویا عفولہ سے ایک ٹیچر، اور شال افیک، پلماخ کے ایک رکن اور اسرائیلی دفاعی افواج میں ایک کرنل تھے۔ میخال افیک تل ابیب میں اور رمت ہشارون کے محلے میں پلی بڑھی۔
اس کے پھوپھی زاد بھائی چیف ملٹری ایڈووکیٹ جنرل شیرون افیک ہیں۔ آئی ڈی ایف میں اپنے وقت کے دوران، میخال افیک نے انٹیلی جنس کور میں خدمات انجام دیں، جہاں اس کی ملاقات اپنے مستقبل کے شوہر اسحاق ہرتزوگ سے ہوئی اور اگست 1985ء میں ان کی شادی ہوئی۔ 
اسحاق ہرتزوگ جنرل چیم ہرتزوگ کے بیٹے ہیں جو دو دفعہ اسرائیل کے صدر رہے (1983–1993)۔ ان کی والدہ اورا امباچی کونسل برائے خوبصورت اسرائیل کی بانی ہیں۔ ان کے دادا ربی یصحق ہرتزوگ آئرلینڈ کے پہلے چیف ربی (1935-1922) تھے اور اشکنازی چیف ربی اسرائیل (1959-1936) بھی رہے۔ اسحاق ہرتزوگ کے والد آئرلینڈ میں پیدا ہوئے اور والدہ مصر میں، ان کا خاندان مشرقی یورپین یہودی نسل سے ہے جو پولینڈ، روس اور لتھوینیا سے تعلق رکھتے ہیں۔ ان کے دو بھائی اور ایک بہن ہے۔
ان کے تین بیٹے ہیں، نوم، متان، رائے اور وہ تل ابیب کے غزالہ محلے میں رہتے ہیں۔

کیریئر
------

1986ء میں میخال ہرتزوگ نے تل ابیب یونیورسٹی کے لا اسکول سے گریجویشن کیا اور 1988ء میں اسرائیل بار ایسوسی ایشن سے لائسنس حاصل کیا۔ اسے ایک اسرائیل کی قانونی فرم نے نوکری پر رکھا تھا، اور اس نے دوسروں کے علاوہ، بینک ڈکیت رونی کی نمائندگی کی ہے۔ شن بیٹ سیکورٹی برانچ کے سربراہ ڈرور یتزہکی اسحاق رابین کے قتل کے بعد قائم کیے گئے شمگار کمیشن سے پہلے؛ اور بینک لیومی 1993ء میں 1983ء کے اسرائیل بینک اسٹاک بحران کے بعد۔ 
2021ء میں ان کے شوہر اسرائیل کے صدر منتخب ہوئے، جس سے وہ اسرائیل کی خاتون اول بن گئیں۔

مزید دیکھیے
-----------

* اسحاق ہرتزوگ

حوالہ جات
---------

1. 1 2 3  נינה פוקס (2021-06-02)۔ ""האישה הזאת היא צוק איתן"۔ הגברת הראשונה - מיכל הרצוג" (بزبان عبرانی)۔ Ynet
2. ↑  "סולידי" (بزبان عبرانی)۔ Hadashot۔ 1985-08-15
3. ↑  לילך ויסמן (2013-11-28)۔ "יצחק (בוז'י) ומיכל הרצוג בעל ואישה מצב משפחתי: נשואים פלוס שלושה מקום מגורים: שכונת צהלה، תל אביב" (بزبان عبرانی)۔ Globes
4. ↑  שירי דובר (2016-05-24)۔ "מיכל הרצוג פורשת מדירקטוריון פרידנזון، אליעזר שקדי משחק גולף" (بزبان عبرانی)۔ Globes
**دیہیا کاہنہ** (انگریزی: Dihya) ایک شاویہ بربر جنگجو اور ملکہ تھی جس نے مغرب پر مسلمانوں کے حملے کی مزاحمت کی۔ وہ مذہبی اور عسکری رہنما تھی اور اس کا تعلق نومیدیا سے تھا جہاں اس نے اپنے علاقے کو بچانے کے لیے مسلمانوں سے ٹکر لی تھی۔ اس کی ولادت 7ویں صدی کے ابتدا میں ہوئی اور وفات موجودہ اجزائر میں اسی صدی کے اخیر میں ہوئی۔

حالات زندگی اور مذہب
--------------------

اس کے نام میں اختلاف ملتا ہے: دیا۔ دیہیہا،دہیہ، دہایا یا دیاما۔ عربی متون میں اس کو کاہنہ (قسیس) سے لقب سے یاد کیا گیا ہے۔ یہ لقب اسے مسلمانوں نے دیا تھا کیونکہ وہ ان کے خلاف جادو مستقبل کے حالات بتا دیا کرتی تھی۔
اس نے 5 برس تک (695ء-700ء) بربر پر آزادانہ حکومت کی۔ لیکن اس کے بعد عرب کے مسلمان کمانڈر موسیٰ بن نصیر ایک مضبوط فوج لے کر اس پر حملہ آور ہوئے اور اسے شکست دی۔ ان کی لڑائی الجم کے مقام پر ہوئی اور ماری گئی۔ جس کنوئیں کے پاس وہ ماری گئی وہ اب اسی کی طرف منسوب ہے۔

19ویں صدی کے متون میں اس بات پر اختلاف پایا جاتا ہے کہ آیا وہ یہودی بربر تھی یا اس کا قبیلہ ہی بربر مذہب پرست ہو گیا تھا۔ ابو بکر العربی نے دعوی کیا ہے کہ وہ سفر میں اپنے ساتھ ایک مجسمہ رکھتی تھی۔ محمد طالبی اور گبرييل كیمپس کا دعوی ہے کہ وہ مجسمہ ایک مسیحی علامت کے طور پر رکھا جاتا تھا۔ وہ یا یو مسیح کا مجسمہ تھا یا کنواری مریم کا خود رانی کے محافظ کسی صوفی کا تھا۔ محمد حسین فنطر کا ماننا ہے کہ وہ مجسمہ کسی بربر دیوتا کا تھا اور اس طرح دیہیا ایک کافر تھی۔ لیکن اتنا طے ہے کہ دیہیا کا مسیحی ہونا بعید از قیاس ہے۔

ابن خلدون نے بربر یہودی قبائل کے سلسلہ میں جراوہ کا بھی تذکرہ کیا ہے اور اسی وجہ سے ان کے یہودی بننے کا خیال ابھرتا ہے۔ ہیرشبرگ اور طلبی نے ذکر کیا ہے کہ اب خلدون نے اس وقت کا تذکرہ کیا ہے جب رومیوں اور بازنطینیوں کی آمد نہیں ہوئی تھی۔ اور اس زمانہ کے اخیر یں شاید انھوں نے عیسائی مذہب اختیار کر لیا ہو۔

حوالہ جات
---------

1. ↑  Phillip C. Naylor (2009)۔ North Africa: A History from Antiquity to the Present (بزبان انگریزی)۔ University of Texas Press۔ صفحہ: 65۔ ISBN 978-0-292-77878-8
2. ↑  See discussion of these supposed names by Talbi (1971)۔
3. ↑  Charles André Julien، Roger Le Tourneau (1970)۔ Histoire de L'Afrique du Nord۔ Praeger۔ صفحہ: 13
4. ↑  See Hirschberg (1963) and Talbi (1971)۔
5. ↑  Yves Modéran (2005)۔ "Kahena. (Al-Kâhina)"۔ Kahena۔ Encyclopédie berbère۔ 27 | Kairouan – Kifan Bel-Ghomari۔ Aix-en-Provence: Edisud۔ صفحہ: 4102–4111۔ ISBN 978-2744905384
مستوی گراف کا صغیر عبری درخت۔ ہر کنارہ پر اس کے وزن کا لصق لگا ہے، جو اس کی لمبائی (یا خرچ) کے متناسب ہے۔

| اصطلاح | term |
| --- | --- |
| گراف  راس کنارہ درخت  تمدد  مدیدی دورہ  صغیر وصیلہ | graph  vertex, vertices  edge tree  span  spanning  cycle  minimum  connector |

ریاضی کی شاخ نظریۂ گراف میں وزن شدہ گراف کا ایسا مدیدی درخت جس کا وزن کم سے کم ہو، کو *صغیر مدیدی درخت* کہا جاتا ہے۔ اس کو *صغیر وصیلہ* بھی کہا جاتا ہے۔ فرض کرو کہ ہمیں مختلف علاقوں میں قائم برقی بجلی گھروں کو تاریں بچھا کر ملانا ہے۔ یہ بجلی گھر گراف کے راس ہوں گے۔ دو بجلی گھروں کو ملانے کا خرچ ان راس کے درمیان کنارے کا وزن ہے۔ کچھ علاقوں کو ملانا جغرافیائی یا سیاسی اعتبار سے مہنگا یا ناممکن ہو سکتا ہے۔ اس کا سستہ تریں حل مطلوب ہے جو "صغیر وصیلہ" ہے۔

### لالچی الخوارزم

کسی گراف کا *صغیر مدیدی درخت* نکالنے کا مشہور الخوارزم کرُسکال (Kruskal) نے پیش کیا جو ایک لالچی الخوارزم ہے۔ اسے لالچی اس لیے کہتے ہیں کیونکہ یہ ہر مرحلہ پر کم ترین خرچہ والی صورت کا انتخاب کرتا ہے، بغیر دیکھے کہ اس کا دوسری جگہوں پر کیا اثر ہو گا۔ ہر مرحلہ پر کم از کم وزن والے کنارے کا انتخاب کیا جاتا ہے بشرطیکہ اس انتخاب سے اب تک بننے والے درخت میں دورہ نہ بنتا ہو۔ اس الخوارزم کو ہم مثال کے ذریعہ واضح کرتے ہیں :

|  |  |
| --- | --- |
|  | یہ ہمارا اصل گراف ہے۔ کناروں کے نزدیک عدد ان کے وزن ہیں۔ کوئی کنارہ نمایاں نہیں کیا گیا۔ |
|  | **AD**اور **CE** کم ترین کنارے ہیں وزن 5 کے ساتھ۔ ہم **AD** کا اپنی مرضی سے انتخاب کرتے ہیں اور اسے سبز میں تمایاں کرتے ہیں۔ |
|  | **CE** اب کم ترین ہے جو دورہ نہیں بناتا، وزن 5، اسے ہم دوسرے کنارے کے بطور نمایاں کرتے ہیں۔ |
|  | اگلا کنارہ **DF** وزن 6 کے ساتھ، کو اب اسی طریقہ سے نمایاں کیا گیا ہے۔ |
|  | اگلے کم ترین کنارے **AB** اور **BE** ہیں، وزن 7 کے ساتھ۔ **AB** کا انتخاب مرضی سے کیا گیا اور اسے نمایاں کیا گیا۔ کنارہ **BD** کو سرخ میں نمایاں کیا گیا کیونکہ **B** اور **D** کے درمیاں پہلے ہی سبز راستہ ہے (اگر **BD** کو منتخب کیا جاتا تو **ABD** دورہ بن جاتا)۔ |
|  | اسی طرح **BE** کو سبز نمایاں کیا جاتا ہے۔ جو کنارے اس مرحلہ پر دورہ بنائیں گے انھیں سرخ نمایاں کیا جاتا ہے۔ |
|  | آخر کار عمل تکمیل کو پہنچتا ہے، کنارہ **EG** وزن 9 کے ساتھ اور صغیر مدیدی درخت (سبز نمایاں) ڈھونڈ لیا گیا ہے۔ |

مزید دیکھیے
-----------

بیرونی روابط
------------

* 

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات
**رابرٹ بی اسٹریکر** (پیدائش۔ 21 جون 1946- 15 اپریل 2018) ایک امریکی محقق ، پیتھالوجسٹ اور گیسٹرو کے ماہر تھے۔

ابتدائی زندگی اور تعلیم
-----------------------

ڈاکٹر اسٹریکر 1946 میں نیڈلز، کیلیفورنیا میں جان ڈبلیو اور انا مارگریٹ اسٹریکر کے ہاں پیدائش ہوئی تھی۔ انہوں نے نیوشو ہائی اسکول سے تعلیم حاصل کی اور پھر یونیورسٹی آف کیلیفورنیا، لاس اینجلس کے یو سی ایل اے میں ڈیوڈ جیفن اسکول آف میڈیسن گئے اور ایم ڈی اور پی ایچ ڈی کی ڈگری فارماکولوجی میں حاصل کی.

ایڈز پر رائے
------------

*اسٹریکر کو اسٹریکر میمورنڈم* کی وجہ جانا جاتا ہے ۔ *اسٹریکر میمورنڈم* ایک ویڈیو ریسرچ اسٹڈی پریزنٹیشن ہے ، جودعویٰ کرتی ہے کہ ایڈز انسان ساختہ ہے۔

موت
---

اسٹریکر کی موت 15 اپریل 2018 کو کیلیفورنیا میں ہونے والے ایک گاڑی حادثے کی وجہ سے ہوئی۔

حوالہ جات
---------

1. ↑  "Dr. Robert Barnett Strecker, M.D. Ph.D."۔ 04 جون 2021 میں اصل سے آرکائیو شدہ۔ اخذ شدہ بتاریخ 04 جون 2021  الوسيط `|url-status=` تم تجاهله (معاونت)
2. ↑  "Letters to the Editor"
3. ↑  "Randallstown man says U.S lying about cause of AIDS"
4. ↑  "Strecker speech"
**اوون رابرٹ ڈینل** (پیدائش: 15 جولائی 1856ء) | (وفات: 21 اکتوبر 1929ء) ایک جنوبی افریقی کرکٹ کھلاڑی تھا جس نے 1888/89ء میں اپنے پہلے ٹیسٹ میچ میں اپنے ملک کی کپتانی کی، ساتھ ہی ایک ابتدائی ایسوسی ایشن فٹبالر جو 1877ء ایف اے کپ فائنل میں آکسفورڈ یونیورسٹی کے لیے کھیلا۔

### تعلیم

اگرچہ پورٹ الزبتھ میں پیدا ہوئے، ڈینل کی تعلیم انگلینڈ میں ایٹن کالج اور ٹرنٹی کالج، آکسفورڈ میں ہوئی، جہاں انہوں نے 1878ء میں بی اے اور 1883ء میں ماسٹر آف آرٹس کی ڈگری حاصل کی۔

### کرکٹ کیریئر

اس نے صرف تین اول درجہ کھیل کھیلے، ان میں سے دو ٹیسٹ میچ، حالانکہ وہ صرف پہلے میں کپتان تھے، دوسرے میچ کے لیے ولیم ملٹن کی جگہ لی گئی۔ ان کا واحد دوسرا فرسٹ کلاس میچ پورٹ الزبتھ کے لیے اگلے سال نٹال کے خلاف تھا۔

### فٹ بال کیریئر

اس نے اپنی جوانی میں، مکمل بیک کی پوزیشن میں، آکسفورڈ یونیورسٹی کے ساتھ ساتھ 1877ء اور 1878ء میں کیمبرج یونیورسٹی کے ساتھ فٹ بال 'بلیو' کے طور پر دو میچ بھی کھیلے۔ سی ڈبلیو الکوک نے اسے "ایک بہت ہی محفوظ اور صاف کک کے طور پر بیان کیا؛ ایک اچھی طرح سے قابل اعتماد پیٹھ، اگرچہ تھوڑی خواہش، شاید، رفتار میں"۔ وہ کیننگٹن اوول میں وانڈررز کے خلاف 1877ء کے ایف اے کپ کے فائنل میں نظر آئے، جس میں ان کی ٹیم ہار گئی۔ وہ 1878ء میں فٹ بال ایسوسی ایشن کی کمیٹی کے رکن تھے

### بعد کی زندگی

ڈینل نے کاروبار میں کچھ وقت نیٹل میں گزارا لیکن انگلینڈ میں سکونت اختیار کی، نیو ایلرسفورڈ ، ہیمپشائر، بالآخر ساؤتھ کینسنگٹن ، لندن میں رہائش پذیر ہوئے۔

### انتقال

ان کا انتقال فرانس کے شہر لیون میں 73 سال کی عمر میں ہوا  ان کے بیٹے ہنری نے بھی اول درجہ کرکٹ کھیلی۔

حوالہ جات
---------

1. 1 2  Keith Warsop (2004)۔ The Early F.A.Cup Finals and the Southern Amateurs۔ Tony Brown, Soccer Data۔ صفحہ: 75۔ ISBN 1-899468-78-1
**شکریہ خانم** پاکستان کی پہلی کمرشل پائلٹ تھیں ۔

ابتدائی زندگی
-------------

شکریہ خانم 1934ء میں پیدا ہوئیں۔ اپنی ابتدائی تعلیم اور گریجویشن کی تکمیل کے بعد  انہوں نے 1959ء میں سی پی ایل یعنی کمرشل پائلٹ لائسنس حاصل کیا۔ اس سے قبل کسی پاکستانی خاتون نے یہ لائسنس نہیں حاصل کیا تھا ،

کیرئیر کا آغاز
--------------

شکریہ خانم نے جب پاکستان کی پہلی خاتون پائلٹ کا لائسنس حاصل کیا اس دور میں پی آئی اے کے قوانین کے مطابق خواتین کو کمرشل پروازیں اڑانے کی اجازت نہیں تھی، لہذا انہوں نے پی آئ اے ٹریننگ سینٹر میں فلائیٹ انسٹرکٹر کے طور پر جاب کی آفر قبول کی۔ جہاں وہ زیرِ تربیت کیڈٹس کو تربیت دیتی تھیں۔ انہوں نے کراچی فلائنگ کلب سے بھی منسلک رہیں۔
پی آئ اے کی یہ پالیسیاں اگلی دو دہائیوں تک بدستور جاری رہیں۔ تاہم 1989ء میں ملیحہ سمیع اور عائشہ رابعہ کو اس بات کی اجازت ملی اوریوں کیپٹن عائشہ رابعہ نوید پاکستان میں پہلی فلائیٹ کپتان بنیں۔
شکریہ خانم نے تازندگی شادی نہیں کی تھی اور کراچی میں وہ اپنے گھر میں تنہا رہتی تھیں۔ وہ ایک معزز اور اعلیٰ تعلیم یافتہ گھرانے کی فرد تھیں۔ ممتاز صافی اور اینکر پرسن ڈاکٹر شاہد مسعود بھی ان کے بھانجے ہیں ۔

وفات
----

شکریہ خانم کو مئی 2017ء میں چوٹ لگنے کے باعث ہسپتال منتقل کیا گیا۔ دورانِ علاج تشخیص ہوئی کہ وہ جگر کے کینسر میں مبتلا تھیں جو آخری سٹیج پر پہنچ چکا تھا۔ لہذا انہیں کراچی سے لاہور لایا گیا۔ اور وہ ہفتہ 13 مئی 2017ء کو انتقال کر گئیں ۔

تاثرات
------

متاز صحافی اور اینکر پرسن ڈاکٹر شاہد مسعود نے انکی وفات ہر بی بی سی کو تاثرات ریکارڈ کرواتے ہوئے کہا ۔

|  |  |  |
| --- | --- | --- |
| "| شکریہ خانم بہت باہمت اور نڈر خاتون تھیں اور ایک ایسے دور سے تعلق رکھتی تھیں جو آج کی نسبت بہت روشن خیالی کا دور تھا۔۔ ۔
شکریہ خانم کو جنرل ضیا کے دور میں گراؤنڈ کر کے جہاز اڑانے سے منع کر دیا گیا ، کیونکہ شکریہ خانم کے بقول جنرل ضیا کو اس بات پر اعتراض تھا کہ ایک خاتون ہو کر ایک مرد کے ساتھ اکیلے کاک پِٹ میں رہیں گی؟ ۔ ۔ ۔ ۔ وہ اکثر حیران ہو کر کہتی تھیں کہ میں انہی مردوں کے ساتھ پرواز کی تیاری کرتی ہوں انہی کے ساتھ تربیت لی اور یہ سب میرے کام کے ساتھی ہیں تو پرواز میں کیا مسئلہ ہے؟ اور اسی پرواز پر فضائی میزبان بھی تو خواتین ہوتی ہیں تو یہ کیسا اعتراض ہے؟' | "|

شکریہ خانم کے بارے میں کیپٹن عائشہ رابعہ نوید نے کہا ہے

|  |  |  |
| --- | --- | --- |
| "| ’شکریہ خانم نے ایک ایسے دور میں پائلٹ بننے کا فیصلہ کیا جس دور میں یہ مکمل طور پر مردوں کا پیشہ سمجھا جاتا تھا۔ اور وہ ان سب مردوں کے ہم پلہ تھیں جنہیں وہ تربیت دیتی تھیں ۔ ۔ ۔ ۔ 1990 میں پی آئی اے تربیت کے لیے آنے پر اُن کی ملاقات شکریہ خانم سے ہوئی جنھوں نے اُن کے آنے پر بہت خوشی کا اظہار کیا اور انھوں نے مجھے 'پراعتماد رہنے اور اپنی صلاحیتوں پر بھروسا کرنے کا کہا تاکہ مجھ پر یہ کہہ کر انگلی نہ اٹھائی جا سکے کہ میں ایک خاتون پائلٹ ہوں ۔ | "|

حوالہ جات
---------

1. ↑  Shukriya Khanum: Pakistan's first female commercial pilot dies - BBC News
2. ↑  پہلی پاکستانی خاتون پائلٹ شکریہ خانم کی وفات
3. ↑  شکریہ خانم: پاکستان کی پہلی کمرشل پائلٹ - BBC News اردو
شکور احمد **رعنا اکبر آبادی** (پیدائش: 1895ء - 15 جنوری 1979ء) پاکستان سے تعلق رکھنے والے اردو زبان کے نامور شاعر تھے۔ اردو کے ممتاز شاعر نجم آفندی کے تلامذہ میں شامل تھے۔ پاکستان کے مشہور موسیقار سہیل رعنا ان کے فرزند اور اردو کے ممتاز شاعر صبا اکبر آبادی ان کے داماد تھے۔ انہوں نے حمد، نعت، منقبت، غزل، مرثیہ، سلام، رباعی اور اور قصیدہ کی اصنافِ سخن کے علاوہ بچوں اور ملی موضوعات پر لاتعداد نظمیں بھی لکھیں۔

حالات زندگی
-----------

رعنا اکبر آبادی 1895ء میں آگرہ، برطانوی ہندوستان میں پیدا ہوئے۔ ان کا اصل نام شکور احمد تھا، رعنا تخلص مگر اکبر آباد کی نسبت سے رعنا اکبر آبادی کے قلمی نام سے شہرت پائی۔ ان کے والد کا نام منشی نثار احمد تھا جو کہ محکمہ بندوبست میں انسپکٹر، منصرم اور تحصیل دار تھے۔ رعنا نے دینی تعلیم کے بعد اردو کی تعلیم حاصل کی۔ فارسی مولوی مفتی محمد اعظم سے حاصل کی۔ انگریزی تعلیم کے حصول کے لیے اپنی بہن کے پاس غازی پور چلے گئے جہاں انہوں نے انگریزی کی تعلیم کے ساتھ فارسی اور عربی میں بھی مہارت حاصل کی۔ دہلی میں منشی عالم اور مولوی فاضل کا امتحان پاس کیا۔ انہوں نے شاعری میں نجم آفندی سے اصلاح لی۔ غزل، نعت، منقبت، سلام، مرثیہ کے علاوہ نظمیں بھی کہیں۔ تقرباً دو سو نظمیں بچوں کے لیے اور سو سے زیادہ قومی نظمیں لکھیں۔ 1940ء میں ان کی نعت اور منقبت کا مجموعہ **ذکر و فکر** شائع ہوا۔ جس میں اسلامی موضوعات پر نظمیں، سلام، رباعیات اور قصائد شامل ہیں۔ انہوں نے آگرہ سے ایک تجارتی رسالہ بھی جاری کیا جو تقریباً آٹھ سال جاری رہا۔ چار پانچ سال محکمہ ریلوے میں بھی ملازمت کی۔ تقسیم ہند کے بعد پاکستان چلے آئے اور کراچی میں مقیم ہو گئے۔کراچی میں وہ کاروبار سے منسلک رہے۔ ان کے کئی شعری مجموعے شائع ہو چکے ہیں جن میں **ذکر و فکر**، **غزالِ رعنا**، **منظوماتِ رعنا**، **رباعیاتِ رعنا** اور **تسبیح رعنا** (نعتیہ مجموعہ) شامل ہیں۔ ان کی دختر کی شادی اردو کے ممتاز شاعر صبا اکبر آبادی سے ہوئی، جبکہ رعنا اکبر آبادی کے فرزند سہیل رعنا پاکستان کے معروف موسیقار ہیں۔

نمونۂ کلام
----------

نعت 

|  |  |  |
| --- | --- | --- |
| گل معنی کھِلا جب رحمة اللعالمیں آئے  |  | مشیت تھی کہ آخر میں بہار اولیں آئے |
| بڑھایا اور بھی سوز محبت شانِ ہجرت نے |  | جہاں روشن ہوئی یہ شمع، پروانے وہیں آئے |
| رسول اللہ کا عرفاں ہے عرفانِ خدا رعنا |  | اگر ایماں نہ ہو ان پر خدا کا کیا یقیں آئے |

وفات
----

رعنا اکبر آبادی 15 جنوری 1979ء میں کراچی، پاکستان میں انتقال کر گئے۔ وہ کراچی کے سوسائٹی قبرستان میں آسودہ خاک ہیں۔

حوالہ جات
---------

1. 1 2  ڈاکٹر محمد منیر احمد سلیچ، وفیات نعت گویان پاکستان، نعت ریسرچ سینٹر کراچی، 2015ء، ص 55
2. ↑  منظر عارفی، کراچی کا دبستان نعت، نعت ریسرچ سینٹر کراچی، 2016ء، ص 229
3. ↑  کراچی کا دبستان نعت، ص 230
4. ↑  ڈاکٹر عزیز احسن، پاکستان میں اردو نعت کا ادبی سفر، نعت ریسرچ سینٹر کراچی، 2014ء، 53
نیوزی لینڈ 1922ء میں آسٹریلیا کے خلاف کھیل رہا ہے۔
**نیوزی لینڈ کی مردوں کی قومی فٹ بال ٹیم** ( Maori (ماوری: *Tīma hoka a-motu o Aotearoa*)‏ ) مردوں کے بین الاقوامی فٹ بال مقابلوں میں نیوزی لینڈ کی نمائندگی کرتا ہے۔ ٹیم نیوزی لینڈ میں فٹ بال کے لیے گورننگ باڈی کے زیر انتظام ہے، نیوزی لینڈ فٹ بال جو فی الحال فیفا اور اوشیانا فٹ بال کنفیڈریشن کا رکن ہے۔ ٹیم کا سرکاری عرفی نام **آل وائٹس** ( (ماوری: *Ōmā*)‏ ) ہے۔ )۔  نیوزی لینڈ 5 باراو ایف سی چیمپئن ہے۔

### تاریخ

نیوزی لینڈ کا پہلا بین الاقوامی فٹ بال میچ 23 جولائی 1904ء کو نیو ساؤتھ ویلز کی نمائندگی کرنے والی ٹیم کے خلاف پرانے کیلیڈونین گراؤنڈ میں ڈونیڈن میں کھیلا گیا۔ نیوزی لینڈ کھیل کے واحد گول سے ہار گیا، لیکن سات دن بعد ایتھلیٹک پارک، ویلنگٹن میں کھیلے گئے میچ میں اسی ٹیم کے ساتھ 3-3 سے ڈرا ہوا۔  اگلے سال ٹیم نے آسٹریلیا کے دورے پر جانے سے پہلے 10 جون کو ویلنگٹن کی نمائندہ ٹیم سے کھیلا، جس کے دوران اس نے گیارہ نمائندہ ٹیمیں کھیلیں، جن میں نیو ساؤتھ ویلز کے خلاف تین "ٹیسٹ میچز" بھی شامل تھے۔ ان تینوں میچوں میں سے ایک جیتا، ایک ہارا اور ایک ڈرا ہوا۔

حوالہ جات
---------

1. ↑  Michael Burgess (8 May 2018)۔ "New Zealand Football announce parity for Football Ferns and All Whites"۔ The New Zealand Herald (بزبان انگریزی)۔ اخذ شدہ بتاریخ 19 مئی 2018
2. ↑  "New South Wales Tour of New Zealand 1904"۔ RSSSF۔ 29 November 2018۔ اخذ شدہ بتاریخ 10 مئی 2019
جھیل Tekapo، اوراکی / ماؤنٹ کک اور پس منظر میں جنوبی الپس کے ساتھ
**ساؤتھ کینٹربری** نیوزی لینڈ کے جنوبی جزیرے کے کینٹربری ریجن کا علاقہ ہے جو شمال میں دریائے رنگیتا اور جنوب میں دریائے وائیٹاکی ( اوٹاگو ریجن کی سرحد) سے جڑا ہوا ہے۔ بحرالکاہل اور جنوبی الپس / Kā Tiritiri o te Moana کے کنارے بالترتیب مشرق اور مغرب میں قدرتی حدود بناتے ہیں۔ اگرچہ اس خطے کی قطعی حدود کا کبھی باقاعدہ تعین نہیں کیا گیا ہے، لیکن یہ اصطلاح متعدد سرکاری ایجنسیوں (مثلاً، ساؤتھ کینٹربری ڈسٹرکٹ ہیلتھ بورڈ  ) اور دیگر اداروں (جیسے جنوبی کینٹربری کی صوبائی رگبی ٹیم ) کے لیے استعمال ہوتی ہے۔  یہ کینٹربری کے چار روایتی ذیلی علاقوں میں سے ایک ہے، ساتھ ہی مڈ کینٹربری ، نارتھ کینٹربری اور کرائسٹ چرچ شہر۔

### جغرافیہ

ساؤتھ کینٹربری کا جغرافیہ مختلف خطوں کی ایک وسیع رینج پر محیط ہے، جس میں گلیشیر کی کھدی ہوئی جھیلوں ٹیکاپو اور پوکاکی کے پار الپائن ڈھلوان اور میکنزی کنٹری کے اونچے کنٹری بیسن سے لے کر نیچے کی پہاڑیوں اور کینٹربری کے میدانی علاقوں تک شامل ہیں۔ بھیڑ کھیتی اس خطے میں سیاحت کی طرح ایک اہم صنعت ہے۔ حالیہ برسوں میں، ہمسایہ ملک مڈ کینٹربری کی طرح، ڈیری فارمنگ میں اضافہ ہوا ہے، جس میں ٹیموکا کے شمال میں واقع کلینڈ بوائے ڈیری فیکٹری ہے۔ ہائیڈرو الیکٹرسٹی جنریشن جنوبی کینٹربری کے جنوبی اور مغربی حصے میں دریائے وائیٹاکی کے کنارے کے ساتھ ایک بڑی صنعت ہے۔ جنوبی کینٹربری کا مرکزی شہری علاقہ تیمارو (آبادی 28,800) ہے، جو پورے کینٹربری ریجن میں دوسرا سب سے بڑا مرکز ہے۔ جنوبی کینٹربری کے دیگر قصبوں میں ٹیموکا ، جیرالڈائن ، وائمیٹ ، پلیزنٹ پوائنٹ ، فیئرلی ، ٹوئیزل ، گلیناوی اور سینٹ اینڈریوز شامل ہیں۔ ساؤتھ کینٹربری کی 2013ء کی آبادی 55,623 تھی،  کینٹربری کی کل آبادی کا تقریباً 9%۔

حوالہ جات
---------

1. ↑  South Canterbury District Health Board
2. ↑  South Canterbury Rugby Football Union
3. 1 2  Wilson, J. "South Canterbury region", *Te Ara: The Encyclopedia of New Zealand*, 12 May 2015. Retrieved 2 December 2016
Football clubسانچہ:SHORTDESC:Football club
یوہتیبوری ایف سی ،**Idrottsföreningen Kamraterna Göteborg** (سرکاری طور پر **IFK Göteborg Fotboll** )، جسے عام طور پر **Göteborg** ، **IFK** (خاص طور پر مقامی طور پر) یا صرف **Göteborg** کے نام سے جانا جاتا ہے، ایک سویڈش پیشہ ور فٹ بال کلب ہے جو یوہتیبوری میں واقع ہے۔ 1904 میں قائم کیا گیا، یہ نورڈک ممالک کا واحد کلب ہے جس نے 1982 اور 1987 دونوں میں یوئیفا کپ جیتا۔ یہ اپنے گھریلو گیمز گیملا اللیوی میں کھیلتی ہے۔ کلب کے رنگ نیلے اور سفید ہیں، دونوں رنگ اسپورٹس سوسائٹی کے ساتھ مشترکہ ہیں جس سے کلب شروع ہوا، Idrottsföreningen Kamraterna ، اور یوہتیبوری شہر کے کوٹ آف آرمز کے ساتھ۔ ٹیم کے رنگوں نے تاریخی عرفیت *Blåvitt کو* متاثر کیا ہے۔ نیلے اور سفید دھاریوں میں ہیں، نیلے شارٹس اور جرابوں کے ساتھ۔ یوئیفا کپ کے دو ٹائٹلز کے علاوہ، یوہتیبوری ایف سی نے 18 سویڈش چیمپئن شپ ٹائٹل جیتے ہیں، جو مالمو FF کے بعد سویڈش فٹ بال میں دوسرے نمبر پر ہے، اور آٹھ کے ساتھ دوسرے سب سے زیادہ قومی کپ ٹائٹلز کے حامل ہیں۔ ٹیم یوئیفا چیمپئنز لیگ کے چار گروپ مراحل کے لیے کوالیفائی کر چکی ہے، اور 1985–86 یورپی کپ کے سیمی فائنل میں پہنچی ہے۔ یوہتیبوری ایف سی کسی بھی کھیل میں واحد کلب ٹیم ہے جس نے جیرنگ ایوارڈ جیتا ہے، جو کہ 1982 کے یوئیفا کپ کی فتح کے لیے سویڈش لوگوں کی طرف سے ووٹ دیے گئے سال کے بہترین سویڈش کھیلوں کی کارکردگی کا ایوارڈ ہے۔ گوتبورگ ایف سی اعلی ترین سویڈش لیگ، Allsvenskan میں کھیلتے ہیں۔ انہوں نے 1977 کے بعد سے مسلسل سویڈش کے پہلے درجے میں کھیلا ہے۔ کلب نے اپنی پہلی سویڈش چیمپئن شپ 1908 میں، چار سال بعد جیتا، اور 1920، 1970 اور 2010 کے علاوہ، ہر دہائی میں کم از کم ایک چیمپئن شپ کا ٹائٹل جیتا ہے۔ یوہتیبوری ایف سی کا سب سے کامیاب دور 1982 سے 1996 تک تھا، جب ٹیم نے یورپی فٹ بال میں 15 سویڈش چیمپئن شپ میں سے 10 جیتیں۔

حوالہ جات
---------

1. ↑  Stadgar för IFK Göteborg Fotboll ء
بین الاقوامی خلائی اسٹیشن سے باسفورس اور استنبول کی لی گئی تصویر
باسفورس (انگریزی: Bosporus، Bosphorus, ترک: İstanbul Boğazı) ایک آبنائے ہے جو ترکی کے یورپی حصے (روم ایلی) اور ایشیائی حصے (اناطولیہ) کو جدا کرکے یورپ اور ایشیا کے درمیان سرحد قائم کرتی ہے۔ اس آبنائے کو آبنائے استنبول بھی کہا جاتا ہے۔ یہ بین الاقوامی جہاز رانی کے لیے استعمال ہونے والی دنیا کی سب سے تنگ آبنائے ہے جو بحیرہ اسود کو بحیرہ مرمرہ سے ملاتی ہے (واضح رہے کہ بحیرہ مرمرہ درہ دانیال کے ذریعے بحیرہ ایجیئن سے منسلک ہے جو بحیرہ روم سے ملا ہوا ہے)۔

استنبولی باشندے اسے صرف Boğaz کہتے ہیں جبکہ Boğaziçi کی اصطلاح آبنائے کے ساتھ ساتھ واقع استنبول کے علاقوں کے لیے استعمال ہوتی ہے

خصوصیات
-------

یہ آبنائے تقریباً 30کلومیٹر طویل ہے اس کی زیادہ سے زیادہ چوڑائی شمالی داخلی راستے پر 3 ہزار 700 میٹر ہے اور کم از کم چوڑائی کنڈیلی اور اشیان کے مقام پر 700 میٹر اور اینادولوحسان اور رومیلی حسان کے مقام پر 750 میٹر ہے۔ آبنائے کی گہرائی 36 سے 124 میٹر ہے۔

اس آبنائے کے دونوں طرف 13 ملین سے زیادہ آبادی والے شہر استنبول کی گنجان آبادی واقع ہے۔

پل
--

فاتح سلطان محمد پل (1988) اور آبنائے باسفورس

برج غلاطہ سے نظارہ

باسفورس پل
آبنائے باسفورس پر دو پل قائم ہیں۔ 1973ء میں مکمل ہونے والا پہلا پل "باسفورس پل" 1074 میٹر طویل ہے۔ دوسرا پل "فاتح سلطان محمد پل" 1090 میٹر طویل ہے اور 1988ء میں مکمل ہوا۔ یہ پہلے پل سے تقریباً 5 کلومیٹر شمال میں واقع ہے۔ حکومت ترکی کی جانب سے نشان زدہ 7 میں سے ایک مقام پر تیسرا پل بھی تعمیر کرنے کا منصوبہ ہے۔ اس پل کے مقام کو صیغہ راز میں رکھا گیا ہے تاکہ زمینوں کی قیمتوں میں اضافہ نہ ہو۔

مرمرے نامی ایک اور گذر گاہ زیر تعمیر ہے جو 2008ء میں مکمل ہوگی۔ یہ 13.7 کلومیٹر طویل ریلوے سرنگ ہوگی جو آبنائے کے نیچے 55 میٹر گہرائی سے گذرے گی۔

اہمیت
-----

شاندار محل وقوع کے باعث باسفورس کی اہمیت ہمیشہ سے رہی ہے اور اس پر قبضے کے لیے جدید تاریخ میں کئی جنگیں بھی لڑی جاچکی ہیں جن میں 1877ء کی روس ترک جنگ اور 1915ء میں پہلی جنگ عظیم کے دوران اتحادی قوتوں کا درہ دانیال بھی حملہ بھی شامل ہیں۔ قدیم تاریخ میں اس کے محل وقوع کی اہمیت کے باعث ہی رومی شہنشاہ قسطنطین نے اس کے کنارے قسطنطنیہ کا شہر آباد کیا جو بعد ازاں 1453ء میں عثمانی ترکوں نے فتح کیا۔

مزید دیکھیے
-----------

* قسطنطنیہ
* استنبول
* ترکی

نگار خانہ
---------

* 
* 
* 
* 
* 
* 
* 
* 
* 
*

بیرونی روابط
------------

* انسائیکلو پیڈیا آف ارتھ، آبنائے باسفورس

|  |  |
| --- | --- |
|  | ویکی ذخائر پر **آبنائے باسفورس** سے متعلق سمعی و بصری مواد ملاحظہ کریں۔ |
**ریگینالڈ ہیو ڈرننگ سیلرز** (پیدائش: 20 اگست 1940ء بلسر (اب ولساد)، گجرات، ہندوستان) ایک سابق ٹیسٹ کرکٹ کھلاڑی ہے۔ ایک لیگ اسپنر، جس نے اکتوبر 1964ء میں بھارت میں آسٹریلیا کے لیے ایک ٹیسٹ میچ کھیلا، جس میں وہ صفر پر بولڈ ہوئے، ایک کیچ لیا اور بغیر کوئی وکٹ لیے 17 رنز کے عوض پانچ اوور پھینکے۔ وہ ہندوستان میں پیدا ہونے والے صرف دو کرکٹ کھلاڑیوں میں سے ایک ہیں جنھوں نے آسٹریلیا کے لیے ٹیسٹ میچ کھیلا ہے۔ اس کے کھیل کے کیریئر پر اس وقت سخت پابندیاں لگ گئیں جب اس کی گھومتی انگلی سے مشکوک باولنگ سامنے آئی حالانکہ اس نے ایک بلے باز کے طور پر جنوبی آسٹریلیا کی کرکٹ ٹیم میں کامیاب واپسی کی جہاں اس نے اپنی آخری اننگز میں اپنا سب سے زیادہ سکور 87 بنایا وہ 1966-67ء کے سیزن کے بعد ریٹائر ہوئے۔ تاہم سیلرز (جسے کرکٹ حلقوں میں پیار سے 'صاحب' کے نام سے جانا جاتا ہے) کا طویل کیریئر ساؤتھ آسٹریلین کرکٹ ایسوسی ایشن میں سلیکشن اور انتظامی دونوں کرداروں میں نمایں رہا ہے، وہ لیس فاویل فاؤنڈیشن کے بورڈ میں شامل تھے اور انھیں اس کا تاحیات رکن بنایا گیا تھا۔ وہ ووڈ وِل ویسٹ ٹورینس فٹ بال کلب میں طویل عرصے تک صدر رہے۔ انھیں 2013ء کے آسٹریلیا ڈے آنرز میں میڈل آف دی آرڈر آف آسٹریلیا سے نوازا گیا، "کرکٹ کے کھیل، خاص طور پر بطور منتظم" خدمات کے لیے ریکس کی شادی این سے ہوئی اور ان کے 3 بیٹے وین، برینٹن اور کِم اور 7 پوتے ہیں۔ ریکس کا ایک بھائی باسل سیلرز ہے جو ایک کامیاب بزنس مین اور مخیر شخصیت کے طور پر جانا جاتا ہے

مزید دیکھیے
-----------

* کرکٹ
* ٹیسٹ کرکٹ
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست

حوالہ جات
---------

1. ↑
2. ↑
**بریٹ نولان شلٹز**(پیدائش: 26 اگست 1970ء) جنوبی افریقہ کے سابق کرکٹ کھلاڑی ہیں جنہوں نے 1992ء اور 1997ء کے درمیان نو ٹیسٹ میچ اور ایک ایک روزہ بین الاقوامی میچ کھیلا۔ اپنے کیریئر کے دوران اس نے مشرقی صوبہ ، مغربی صوبہ اور گوتینگ کے لیے بھی کھیلا۔

### کیریئر

شلٹز کی تیز رفتار بائیں ہاتھ کی باؤلنگ نے دائیں اور بائیں ہاتھ کے دونوں بلے بازوں کے لیے بڑی مشکلات پیدا کیں جس کا ثبوت 20 وکٹیں ہیں جو 1993-94ء میں سری لنکا کے خلاف 3 ٹیسٹ میچوں کی سیریز میں گریں جو اس کا پہلا دورہ تھا۔ 2013ء میں *انڈین ایکسپریس* نے "عالمی کرکٹ میں سب سے زیادہ خوفناک مخالفین میں سے ایک" کے طور پر بیان کیا،  شلٹز نے اپنے کیریئر کی چوٹ سے دوچار ہونے کے باوجود عالمی سطح پر اپنی شناخت بنائی۔ جبکہ اس نے صرف 9 ٹیسٹ کھیلے، "بیئر" جیسا کہ اسے میدان میں اپنے خطرناک برتاؤ کے لیے موزوں طور پر نامزد کیا گیا تھا، اس نے کرکٹ پچ میں جوش و خروش اور کردار کا اضافہ کیا اور جب بھی وہ بولنگ کریز کی طرف گرجتے تھے تو بلے بازوں اور شائقین کے لیے تناؤ کی فضا پیدا کردی۔ اپنے کرکٹ کیریئر کے بعد اور بری سٹریٹ، کیپ ٹاؤن پر آل بار نون کے مالک کے طور پر کام کرنے کے بعد شلٹز نے کاروبار کا رخ کیا۔ اب وہ قلیل مدتی انشورنس ماہرین اکونو رسک بروکر کنسلٹنٹس ایک آزاد جنوبی افریقہ میں قائم رسک مینجمنٹ اور قلیل مدتی انشورنس کاروبار کے ڈائریکٹر ہیں۔ شلٹز کرکٹرز ایلن ڈونلڈ ، جیکس روڈولف اور میرک پرنگل کے ساتھ سسفین بینک کیپ ٹاؤن کرکٹ سکسز کے سفیر بھی ہیں۔  یہ ایونٹ افریقہ میں چھکوں کا سب سے بڑا ٹورنامنٹ، دی ویسٹرن پرونس کرکٹ کلب میں ہوتا ہے اور اس کا مقصد پسماندہ بچوں کے لیے رقم اکٹھا کرنا ہے۔

### خیراتی کام

شلٹز متعدد خیراتی تنظیموں کی حمایت میں سرگرم عمل ہے بشمول ٹیرز انیمل ریسکو، ایس او ایس چلڈرن ویلج جنوبی افریقہ اور ایکڑ اف لو وہ ریڈ کراس وار میموریل چلڈرن ہسپتال میں بریتھیزی پروگرام کی حمایت کرتا ہے۔ یہ پروگرام ان بچوں کے والدین کے لیے جو ٹریچیوسٹومی یا سانس لینے کے لیے مصنوعی وینٹیلیشن پر انحصار کرتے ہیں۔ نومبر 2016ء میں ایک فنڈ اکٹھا کرنے والا جسے بریٹ نے شروع کیا تھا اور اکونو رسک کے ذریعے سپانسر کیا گیا تھا جس نے مختلف وینٹیلیشن ہوم کیئر پروگرام اور ریڈ کراس کے لیے R100,000 سے زیادہ رقم اکٹھی کی۔

حوالہ جات
---------

1. ↑  "Fast and furious Brett Schultz now sells insurance - Indian Express"۔ archive.indianexpress.com
2. ↑  "Cape Town Cricket Sixes - Partners" (بزبان انگریزی)۔ Sasfin Cape Town Sixes۔ اخذ شدہ بتاریخ 17 جنوری 2022
**مندیپ سنگھ** (پیدائش: 18 دسمبر 1991ء) ایک بھارتی کرکٹ کھلاڑی ہے۔ وہ بھارتی کرکٹ کی ٹاپ فلائٹ میں پنجاب کے لیے کھیلتا ہے۔  ایک دائیں ہاتھ کے بلے باز جو کبھی کبھار دائیں بازو کی درمیانی رفتار سے گیند بھی کرتے ہیں، مندیپ فرانس  اور نارتھ زون  اور انڈین پریمیئر لیگ میں ٹیموں کے لیے بھی کھیل چکے ہیں۔  وہ 2010ء کے آئی سی سی انڈر 19 کرکٹ ورلڈ کپ کے لیے ہندوستان کی انڈر 19 کرکٹ ٹیم کے نائب کپتان تھے۔ 18 جولائی 2012ء کو انہیں ستمبر 2012ء میں سری لنکا میں کھیلے جانے والے ورلڈ ٹی 20 ٹورنامنٹ کے 30 ممکنہ کھلاڑیوں میں شامل کیا گیا تھا تاہم انہیں آخری 15 رکنی سکواڈ میں منتخب نہیں کیا گیا۔ اس نے 18 جون 2016ء کو ہرارے سپورٹس کلب میں زمبابوے کے خلاف اپنا ٹوئنٹی 20 انٹرنیشنل ڈیبیو کیا۔

### مقامی کیریئر

مندیپ رانجی ٹرافی اور وجے ہزارے ٹرافی میں پنجاب کے لیے اور زونل ٹورنامنٹ میں نارتھ زون کے لیے کھیلتے ہیں۔ آئی پی ایل کے 2012ء کے سیزن میں، مندیپ نے 16 میچوں میں 432 رنز بنائے جس میں دو نصف سنچریاں بھی شامل تھیں اور کنگز الیون پنجاب کے سب سے زیادہ رنز بنانے والے کھلاڑی کے طور پر ٹورنامنٹ کا خاتمہ کیا۔  انہیں "رائزنگ اسٹار آف دی ٹورنامنٹ ایوارڈ" کا فاتح بھی قرار دیا گیا۔  وہ 2015ء وجے ہزارے ٹرافی میں سب سے زیادہ رنز بنانے والے کھلاڑی تھے۔ ٹورنامنٹ میں ان کی فارم کی وجہ سے انہیں 2015ء کے دورہ زمبابوے کے لیے منتخب کیا گیا تھا۔ جنوری 2018ء میں انہیں رائل چیلنجرز بنگلور نے 2018ء کی آئی پی ایل نیلامی میں خریدا تھا۔  2019ء میں اسے دوبارہ کنگز الیون پنجاب نے خریدا اور حال ہی میں ختم ہونے والے آئی پی ایل 2020ء کے بعد انہیں آئی پی ایل 2021ء کے لیے ٹیم نے برقرار رکھا۔ فروری 2022ء میں انہیں دہلی کیپٹلز نے 2022ء کے انڈین پریمیئر لیگ ٹورنامنٹ کے لیے نیلامی میں خریدا۔

### ذاتی زندگی

مندیپ سنگھ کے والد جالندھر میں ایتھلیٹکس کوچ تھے۔ وہ شروع میں اپنے بیٹے کی کرکٹ کی خواہش سے خوش نہیں تھا لیکن بعد میں جب اپنے بیٹے کی کرکٹ کی صلاحیت کو دیکھا تو مطمئن ہو گئے۔ اس نے 2016ء میں جگدیپ جسوال سے شادی کی۔ ان کے بیٹے راجویر سنگھ کی پیدائش 16 جنوری 2021ء ہوئی تھی۔

حوالہ جات
---------

1. ↑  "Mandeep Singh"۔ Cricinfo۔ اخذ شدہ بتاریخ 18 جون 2016
2. ↑  Punjab Squad, Ranji Trophy 2011/12
3. ↑  India Blue Squad, Challeger Trophy 2011/12
4. ↑  North Zone Squad, Duleep Trophy 2011/12
5. ↑  Kings XI Punjab
6. ↑  "India tour of Zimbabwe, 1st T20I: Zimbabwe v India at Harare, Jun 18, 2016"۔ ESPN Cricinfo۔ اخذ شدہ بتاریخ 18 جون 2016
7. ↑  Indian Premier League 2012 – Kings XI Punjab / Records / Most runs
8. ↑  "IPL 5: Awards and honours"۔ 03 جولا‎ئی 2012 میں اصل سے آرکائیو شدہ۔ اخذ شدہ بتاریخ 08 جولا‎ئی 2012
9. ↑  "List of sold and unsold players"۔ ESPN Cricinfo۔ اخذ شدہ بتاریخ 27 جنوری 2018
10. ↑  "IPL 2022 auction: The list of sold and unsold players"۔ ESPN Cricinfo۔ اخذ شدہ بتاریخ 13 فروری 2022
**سسٹرز**  (انگریزی: Sisters)
2015ء کی ایک امریکی کامیڈی فلم ہے جس کی ہدایت کاری جیسن مور نے کی ہے، جسے پاؤلا پیل نے لکھا ہے اور یہ فلم بیبی ماما (2008ء) کے بعد ٹینا فے اور ایمی پوہلر کے درمیان میں دوسرا تعاون ہے۔
باقی کاسٹ میں مایا روڈولف، آئکے بارین ہولٹز، جیمز برولن، جان سینا، جان لیگیزامو اور ڈیان ویسٹ شامل ہیں۔

یہ فلم 18 دسمبر 2015ء کو یونیورسل پکچرز کے ذریعہ ریلیز کی گئی تھی، اسے ملے جلے جائزے ملے، حالانکہ زیادہ تر ناقدین نے مرکزی اداکاراؤں کی کیمسٹری کی تعریف کی اور 33 ملین امریکی ڈالر کے پروڈکشن بجٹ پر 105 ملین امریکی ڈالر کمائے۔

کہانی
-----

ماورا ایلس، حال ہی میں طلاق یافتہ، محنتی نرس، کو اس کے والدین ڈیانا اور بکی نے اپنے بچپن کے اورلینڈو گھر واپس آنے اور گھر کے فروخت ہونے سے پہلے اپنے سونے کے کمرے کو صاف کرنے کو کہا۔ اس کے والدین یہ بھی پوچھتے ہیں کہ وہ اپنی بہن کیٹ کو بتائیں، ایک غیر ذمہ دار اسٹائلسٹ جس کی نوعمر بیٹی ہیلی خفیہ طور پر مورا کے ساتھ رہتی ہے۔

مورا کیٹ کو فون کرتی ہے لیکن اس کی بجائے اسے اورلینڈو آنے پر راضی کرتی ہے، کیونکہ کیٹ کو اس کے اپارٹمنٹ سے نکال دیا گیا ہے۔ اپنے بچپن کے گھر پہنچنے پر، بہنوں کو پتہ چلتا ہے کہ گھر پہلے ہی فروخت ہو چکا ہے اور ان کے سونے کے کمرے کے علاوہ ہر کمرہ خالی ہے۔ والدین انھیں مطلع کرتے ہیں کہ انھیں ہفتے کے آخر تک صفائی ختم کرنے کی ضرورت ہے۔ کیٹ نے ماورا کو گھر میں ایک آخری پارٹی ڈالنے پر راضی کیا۔

اگلی صبح، نئے گھر کے مالکان بہنوں کو بتاتے ہیں کہ گھر کو بیچنے کے لیے بہترین حالت میں ہونا ضروری ہے۔ اپنے پارٹی منصوبوں کے ساتھ آگے بڑھتے ہوئے، کیٹ اور مورا نے کیٹ کی حریف، برندا کو چھوڑ کر، ہائی اسکول سے اپنے بیشتر دوستوں کو مدعو کیا۔ پارٹی کی سجاوٹ کی تلاش کے دوران، ان کا برندا کے ساتھ بھاگ دوڑ ہے، جو مدعو نہ کیے جانے پر ناراض ہے۔ مورا اپنے نیل اسٹائلسٹ کو پارٹی میں مدعو کرتی ہے اور کیٹ کو نیل سیلون کی نوکری کے لیے درخواست دینے کے لیے راضی کرنے کی کوشش کرتی ہے۔ کیٹ مالک کو راضی کرتی ہے کہ وہ اسے ملازمت پر رکھنے کا بہانہ کرے۔

مزید دیکھیے
-----------

* ٹینا فے

حوالہ جات
---------

1. ↑  
  ویکی ڈیٹا پر  (P480) کی خاصیت میں تبدیلی کریں "فلم کا صفحہ FilmAffinity identifier پر"— اخذ شدہ بتاریخ 11 جنوری 2024ء
۔
2. ↑   — اخذ شدہ بتاریخ: 21 جولا‎ئی 2016
3. ↑   — اخذ شدہ بتاریخ: 17 اگست 2016
4. ↑  Adrian MacDonald (May 2016)۔ "2015 Film Study" (PDF)۔ Film L.A.۔ اخذ شدہ بتاریخ جون 6, 2018  تحقق من التاريخ في: `|access-date=` (معاونت)
5. ↑  "Sisters (2015)"۔ Box Office Mojo۔ IMDb۔ اخذ شدہ بتاریخ مارچ 7, 2016  تحقق من التاريخ في: `|access-date=` (معاونت)
**نند داس** (1533ء – 1583ء) پشٹی مارگ کے اشٹ چھاپ بھکتی کویوں (شعرا) میں سے ایک ہیں۔ یہ سورداس کے بعد دوسرے بڑے کوی/شاعر ہیں۔ (گوسوامی وٹھل ناتھ نے شری ناتھ جی (اوتارِ کرشن) کی اشٹیام سیوا پوجا کے لیے ان کی لیلا کے جذبہ کے مطابق وقت اور موسموں کے خاص راگوں کے ذریعے کیرتن کرنے کا اہتمام کیا تھا۔ اس کام کے لیے انھوں نے آٹھ کویوں کی ایک بھکتی منڈلی بنائی تھی۔ جو راگ راگنیوں کو دھیان میں رکھ کر کیرتن کرنے میں ماہر تھے۔ انھیں کواشٹ چھاپ کوی کہا جاتا ہے۔) تذکرہ "دو سو باون ویسنون کی وارتا" اور "اشٹ سکھان کی وارتا" کے مطابق درویشی اختیار کرنے سے پہلے نند داس ایک بھر پور دنیاوی مزاج شخص تھے۔

سوانح
-----

وہ تلسی داس کے چچیرے بھائی تھے۔ 1533ء میں اترپردیش کے علاقہ سوروں ضلع ایٹہ کے رامپور گاؤں میں پیدا ہوئے۔ سناڈھیہ برہمن تھے۔ والد کا نام جیون رام تھا۔ نر سنگھ پنڈت سے سنسکرت کی تعلیم حاصل کی۔ تلسی داس کے ساتھ کاشی جا کر شاستروں کے مطالعہ کا آغاز کیا۔ ایک خوبصورت عورت کی محبت میں گرفتار ہو گوکل پہنچے اور یہیں گوسوامی وٹھل ناتھ سے ملاقات کے بعد پشٹی مارگی بن گئے اور درویشی اختیار کر لی۔ روایت ہے کہ سورداس کے کہنے پر گاؤں رامپور لوٹ کر کملا نام کی لڑکی سے شادی کر لی تھی۔ زندگی کے آخر ایام میں وہ گووردھن لوٹ گئے تھے۔

نند داس بڑے ذہین شاعر تھے۔ انوں نے باقاعدہ شاستروں کا مطالعہ کیا تھا۔ "راس پنچا دھیائی" میں عشق مجازی اور عشق حقیقی کو ہم آہنگ کر کے پیش کیا گیا ہے۔ موضوع، زبان و اسلوب، تخیل، شعری حسن اور اصلی جذبات کے لحاظ سے یہ نند داس کی سب سے بہترین تصنیف ہے۔ "بھنور گیت" نند داس کی علمیت، روشن ضمیری اور منطقی اسلوب کو ثابت کرنے والی کرشن بھگتی کاویہ ہے۔ "سدھانت پنچا دھیائی" میں کرشن لیلا کو قلم بند کیا گیا ہے۔ "نند داس پداولی" شاعری کے معیار سے متعلق ہے۔ "انیکارتھ منجری" ایک طرح کی ڈکشنری ہے۔ "سداما چرت" کی کہانی بھگود گیتا سے ماخوذ ہے۔ اس میں کرشن بھگتی کے وسیلے سے دوسری کے جذبہ پر روشنی ڈالی گئی ہے۔

نند داس کو جڑیا کا خطاب دیا گیا ہے۔ ان کی تصانیف کی زبان صاف ستھری ہے۔ انلیں خواب صورت اور مانوس الفاظ، ضرب المثل اور محاوروں کے انتخاب پر بڑی دسترس حاصل تھی۔ لفظوں کے انتخاب میں وہ لَے اور سُر کا بھی خیال رکھتے تھے اس لیے ان کی تخلیقات میں روانی اور حسن پیدا ہو گیا ہے۔

تخلیقات
-------

* انیکارتھ منجری
* مان منجری
* رس منجری
* روپ منجری
* ورہ منجری
* پریم بارہ کھڑی
* شیام سگائی
* سُداما چرت
* رکمنی منگل
* بھنور گیت
* راس پنچا دھیائی
* سدھانت پنچا دھیائی
* دشم اسکندھ بھاشا
* گووردھن لیلا
* نند داس پداولی

حوالہ جات
---------

* अष्टछाप के कवि नंददास, कृष्णदेव

| * د
* ب
* ت
اشٹ چھاپ کے شعرا |
| --- |
| سورداس । نند داس । کرشن داس । پرمانند داس ।  کمبھن داس  । چتربھج داس । چھیت سوامی । گوند سوامی |
**مائیکل گرے ڈن وانڈورٹ** (پیدائش: 19 جنوری 1980ء) سری لنکا کے کرکٹ کھلاڑی ہیں۔ وہ بائیں ہاتھ کا بلے باز اور دائیں ہاتھ کا میڈیم پیس بولر ہے۔ وہ ٹیسٹ کرکٹ کھیلنے والے اب تک کے سب سے لمبے بلے بازوں میں سے ایک ہیں اور 6 فٹ 5 انچ قد کے حامل ہیں۔ اس نے 17 اگست 2004ء کو کولمبو کرکٹ کلب کے لیے 2004ء کے ایس ایل سی ٹوئنٹی 20 ٹورنامنٹ میں اپنا ٹوئنٹی 20 ڈیبیو کیا۔  وہ ڈچ برگر نسب سے ہے اور اس کی تعلیم سینٹ جوزف کالج میں ہوئی تھی۔

### بین الاقوامی کیریئر

2001ء میں متاثر کن کلب پرفارمنس کے بعد ابھر کر سامنے آنے والے، انہیں ستمبر 2001ء میں بنگلہ دیش کے خلاف ایک شاندار سنچری کے بعد منتخب کیا گیا۔ ان کا ٹیسٹ اوسط 36.90 تھا۔ انہوں نے 28 مئی 2006ء کو انگلینڈ کے ہاتھوں سری لنکا کی شکست میں سنچری بنائی تھی۔ وہ 2001ء میں جاوید عمر کے بعد تقریباً پہلے بلے باز بن گئے جنہوں نے پوری اننگز میں بلے بازی کی۔ آسٹریلیا کے خلاف اپنے ایک روزہ بین الاقوامی ڈیبیو میں انہوں نے 318 رنز کے تعاقب میں 117 گیندوں پر ٹیسٹ جیسا 48 رنز بنائے، اور اپنے باقی کیریئر میں کوئی ون ڈے نہیں کھیلا۔ تاہم، انہیں آسٹریلیا کے خلاف ٹیسٹ کھیلنے کے لیے منتخب کیا گیا اور برسبین میں پہلے ٹیسٹ میں آسٹریلیا کے خلاف 83 رنز بنائے۔ وہ ایک اچھا سلپس فیلڈر سمجھا جاتا ہے لیکن آؤٹ فیلڈ میں کم موثر ہے۔ انہیں سری لنکا کی ٹیسٹ ٹیم سے خاص طور پر 2008ء-2009ء میں بھارت کے خلاف خراب پرفارمنس کی وجہ سے ڈراپ کر دیا گیا تھا اور اس کے بعد سے وہ بین الاقوامی ٹیسٹ نہیں کھیلے ہیں۔

حوالہ جات
---------

1. ↑  "1st Round, Colombo, Aug 17 2004, Twenty-20 Tournament"۔ ESPN Cricinfo۔ اخذ شدہ بتاریخ 22 اپریل 2021
2. ↑  "Cricket: Vandort shines as Sri Lanka falter"۔ 28 May 2006
**کروڈن پارک** آسٹریلیا کی ریاست نیو ساؤتھ ویلز میں سڈنی کے اندرونی مغرب کا ایک مضافاتی علاقہ ہے۔ کروڈن پارک سڈنی کے مرکزی کاروباری ضلع کے جنوب مغرب میں 10 کلومیٹر کے فاصلے پر ہے اور اسے کینٹربری-بینک ٹاؤن ، میونسپلٹی آف بروڈ اور اندرونی مغربی کونسل کے مقامی حکومتی علاقوں کے درمیان تقسیم کیا گیا ہے۔ کروڈن شمال کی طرف ایک الگ مضافاتی علاقہ ہے۔ کروڈن پارک میں جارجز ریور روڈ کے ساتھ تجارتی شاپنگ کی پٹی ہے اور یہ بروڈ ، ایش فیلڈ اور کیمپسی کے بڑے شاپنگ اور ٹاؤن سینٹرز کے قریب ہے۔ کروڈن پارک پڑوسی مضافاتی علاقوں کے مقابلے نسبتاً بڑا ہے۔ یہ بڑی حد تک رہائشی ہے، لیکن جارجز ریور روڈ کے ساتھ ایک تجارتی پٹی ہے، یہ ایک مقامی شریان ہے جو مضافاتی علاقے کے بیچ سے گزرتی ہے۔

### تاریخ

کروڈن پارک اصل میں دارگ قبیلے کے علاقے کا حصہ تھا جس نے سڈنی کے زیادہ تر حصے پر قبضہ کر رکھا تھا۔ مزید خاص طور پر، یہ شاید ونگل قبیلے کا گھر تھا (کنکارڈ کے ارد گرد کی بنیاد پر) لیکن یہ کیڈیگل (سڈنی) یا بیڈیگل (بوٹنی بے) قبیلوں کا بھی گھر رہا ہوگا۔ دریائے کُکس کے کنارے مڈن تھے جہاں مقامی لوگوں نے ڈیرے ڈالے۔ ان کو ابتدائی برطانوی آباد کاروں نے عمارتوں میں مارٹر کے لیے چونا بنانے کے لیے تباہ کر دیا تھا۔

حوالہ جات
---------